راولپنڈی (اے پی پی) جہاندمی وزیرستان اٹی سیکورٹی چیک پوسٹ آ جلہو کروک آ 5دہشت گرد ورندی کارروائی ٹی خلنگار، دہشت گرد آتتون اسہ ایلو آ سم کاری ٹی حوالدار شہید وخت اس مسہ سپاہی ٹھپی مسر۔ آئی ایس پی آر نا رداٹ جہاندمی وزیرستان نا شار میران شاہ غان 10 کلومیٹر دیکی ٹی دہشت گرد آک سیکورٹی فورس آتا چیک پوسٹ آ جلہو کریر، ورندی کارروائی ٹی 5دہشت گرد خلنگار۔ دہشت گرد آتا برخلاف کارروائی ٹی حوالدار اکبرحسین خان شہید مس وخت اس کہ 3سپاہی ٹھپی مسر۔ شہید حوالدار اکبر حسین خان نا تعلقداری تحصیل دھیرکوٹ ضلع باغ آزاد کشمیر آن ءِ۔ آئی ایس پی آر نا پاننگ ءِ کہ سیکورٹی فورس آک علاقہ ءِ گھیڑ اٹی ہلسا سرچ آپریشن نا بناءِ کرینو۔
